**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_\_/\_\_\_\_\_\_2023**

**privind aprobarea indicatorilor de performanță financiari și nefinanciari ai Consiliului de administrație al Regiei Autonome “Aeroportul Satu Mare” negociați pentru perioada 2022-2026**

Consiliul Județean Satu Mare,

având în vedere Referatul de aprobare nr.\_\_\_\_\_ /\_\_\_\_\_\_2023 al președintelui Consiliului Județean Satu Mare,

ca urmare a adresei nr. 4642/30.12.2022, înregistrată la Consiliul Județean Satu Mare cu nr. 28646/30.12.2022, transmisă de către Consiliul de administrație al Regiei Autonome „Aeroportul Satu Mare” privind indicatorii cheie de performanță financiari și nefinanciari rezultați din Planul de administrare al R.A. ”Aeroportul Satu Mare” pe perioada 2022-2026, propuși pentru negociere și aprobare,

raportat la:

* Hotărârea Consiliului Județean Satu Mare nr. 126/ 30.09.2022 privind numirea membrilor în Consiliul de Administrație la Regia Autonomă ” Aeroportul Satu Mare”,
* Hotărârea Consiliului de Administrație al R.A. Aeroportul Satu Mare nr. 45/29.12.2022 privind aprobarea Planului de administrare al R.A. Aeroportul Satu Mare pe perioada 2022-2026,
* Dispoziția Președintelui Consiliului Județean Satu Mare nr. 9/19.01.2023 privind numirea Comisiei de negociere a indicatorilor de performanță financiari și nefinanciari pentru Consiliul de administrație al R.A. “Aeroportul Satu Mare” pe perioada 2022-2026,

ținând cont de prevederile art. 3 pct. 1 lit. c), art. 12 alin. (2) și art. 13 din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare,

în baza Procesului verbal nr. 3930 din 15.02.2023 al Comisiei de negociere a indicatorilor de performanță financiari și nefinanciari pentru Consiliul de administrație al Regiei Autonome „Aeroportul Satu Mare” pe perioada 2022-2026 numită prin Dispoziția Președintelui Consiliului Județean Satu Mare nr. 9/19.01.2023,

în temeiul prevederilor art. 173 alin. (1) lit. a), alin.(2) lit. d) precum și ale art. 182 alin. (1) coroborate cu cele ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1** Se aprobă indicatorii de performanță financiari și nefinanciari ai Consiliului de administrație al Regiei Autonome „Aeroportul Satu Mare” negociați pentru perioada 2022-2026, iar rezultatul acestuia este reflectat în Anexa prezentei hotărâri.

**Art. 2** (1) Indicatorii de performanță financiari și nefinanciari prevăzuți la art. 1 vor constitui anexe la contractele de mandat încheiate cu administratorii neexecutivi ai Regiei Autonome „Aeroportul Satu Mare”, elemente față de care se va determina componenta variabilă a remunerației administratorilor neexecutivi.

(2) Se mandatează Președintele Consiliului Județean Satu Mare cu semnarea actelor adiționale la contractele de mandat încheiate cu administratorii neexecutivi.

**Art. 3** Cu ducerea la îndeplinire a prezentei hotărâri se încredințează Președintele Consiliului Județean Satu Mare și Serviciul de Coordonare și Cooperare Instituțională

**Art. 4** Prezenta se comunică Președintelui Consiliului Județean Satu Mare, Serviciului de Coordonare și Cooperare Instituțională din cadrul aparatului de specialitate al Consiliului Județean Satu Mare, Regiei Autonome „Aeroportul Satu Mare” și administratorilor neexecutivi.

Satu Mare, la\_\_\_\_\_\_\_\_\_\_\_2023

**INIŢIATOR, AVIZEAZĂ:**

**PREŞEDINTE, SECRETARUL GENERAL AL JUDEȚULUI,**

Pataki Csaba Crasnai Mihaela Elena Ana

Red. Tehn./P.N.//5.ex