**JUDEŢUL SATU MARE**

**CONSILIUL JUDEŢEAN**

**Serviciul de coordonare și cooperare instituțională**

**Nr. \_\_\_\_\_\_\_ /\_\_\_\_\_\_\_\_\_2023**

**RAPORT DE SPECIALITATE**

**la Proiectul de hotărâre** **privind aprobarea indicatorilor de performanță financiari și nefinanciari ai Consiliului de administrație al Regiei Autonome “Aeroportul Satu Mare” negociați pentru perioada 2022-2026**

Raportat la conținutul Proiectului de hotărâre privind aprobarea indicatorilor de performanță financiari și nefinanciari ai Consiliului de administrație al Regiei Autonome “Aeroportul Satu Mare” negociați pentru perioada 2022-2026,

ca urmare a adresei nr. 4642/30.12.2022, înregistrată la Consiliul Județean Satu Mare cu nr. 28646/30.12.2022, transmisă de către Consiliul de administrație al Regiei Autonome „Aeroportul Satu Mare” privind indicatorii cheie de performanță financiari și nefinanciari rezultați din Planul de administrare al R.A. ”Aeroportul Satu Mare” pe perioada 2022-2026, propuși pentru negociere și aprobare,

raportat la:

* Hotărârea Consiliului Județean Satu Mare nr. 126/ 30.09.2022 privind numirea membrilor în Consiliul de Administrație la Regia Autonomă ” Aeroportul Satu Mare”,
* Hotărârea Consiliului de Administrație al R.A. Aeroportul Satu Mare nr. 45/29.12.2022 privind aprobarea Planului de administrare al R.A. Aeroportul Satu Mare pe perioada 2022-2026,
* Dispoziția Președintelui Consiliului Județean Satu Mare nr. 9/19.01.2023 privind numirea Comisiei de negociere a indicatorilor de performanță financiari și nefinanciari pentru Consiliul de administrație al R.A. “Aeroportul Satu Mare” pe perioada 2022-2026,

ținând cont de prevederile art. 3 pct. 1 lit. c), art. 12 alin. (2) și art. 13 din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, care prevede:

*„Art.3, pct. 1 lit. c)*

*Autoritatea publică tutelară are următoarele competenţe:*

*1. la regiile autonome:*

*c)* ***să negocieze şi să aprobe*** *indicatorii de performanţă financiari şi nefinanciari pentru consiliul de administraţie;*

*Art. 12*

*(2)* ***Contractul de mandat include, în anexă, indicatorii de performanţă financiari şi nefinanciari****, determinaţi potrivit metodologiei prevăzute la art. 3^1 alin. (5), negociaţi cu membrii consiliului de administraţie şi aprobaţi de autoritatea publică tutelară. În contractul de mandat se prevăd în mod obligatoriu obiective cuantificabile privind reducerea obligaţiilor restante, modul de gestionare a creanţelor şi recuperarea lor, îmbunătăţirea rezultatelor financiare, realizarea planului de investiţii şi asigurarea cu cash-flow a activităţii desfăşurate.*

*Art. 13*

*(1) În termen de maximum 30 de zile de la data numirii sale, consiliul de administraţie elaborează o propunere pentru componenta de administrare a planului de administrare în vederea realizării indicatorilor de performanţă financiari şi nefinanciari.*

*(2) Componenta de administrare prevăzută la alin. (1) se completează cu componenta managerială elaborată conform prevederilor art. 22 alin. (1). Planul de administrare se supune analizei consiliului de administraţie al regiei autonome şi se aprobă prin decizie a acestuia.*

*(3) În termen de 5 zile de la aprobarea planului de administrare, conform art. 22 alin. (3), prin grija preşedintelui consiliului de administraţie, indicatorii de performanţă financiari şi nefinanciari rezultaţi din planul de administrare se transmit la autoritatea publică tutelară, în vederea negocierii şi aprobării.*

*(4)* ***Negocierea indicatorilor de performanţă financiari şi nefinanciari fundamentaţi pe baza planului de administrare şi scrisoarea de aşteptări se face în termen de 30 de zile de la data comunicării acestora autorităţii publice tutelare.*** *Dacă la expirarea acestui termen negocierea nu este finalizată, termenul se poate prelungi o singură dată cu maximum 30 de zile, la solicitarea oricăreia dintre părţile implicate.*

*(5) În cazul eşuării negocierii în cele două runde, membrii consiliului de administraţie sunt revocaţi, fără a fi îndreptăţiţi la plata unor daune-interese. În acest caz, rezultatul negocierii trebuie motivat şi publicat pe pagina de internet proprie a autorităţii publice tutelare şi a regiei autonome.*

*(6)* ***Indicatorii de performanţă financiari şi nefinanciari aprobaţi de autoritatea publică tutelară constituie elemente faţă de care se determină componenta variabilă a remuneraţiei pentru administratorii şi directorii regiei autonome.”***

Văzând înțelesul termenilor așa cum sunt descrise la Art. 1, pct. 6-9 din ANEXA 2 – Norme metodologice pentru stabilirea indicatorilor de performanță financiari și nefinanciari și a componentei variabile a remunerației membrilor consiliului de administrație sau, după caz, de supraveghere, precum și a directorilor, respectiv a membrilor directoratului, la Hotărârea nr. 722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice:

*”6. indicatori de performanţă - instrumente de măsurare cantitativă şi calitativă a performanţei financiare şi nefinanciare care indică atingerea unor obiective cuantificabile raportate la ţinte specifice de performanţă;*

*7. indicatori-cheie de performanţă - indicatori de performanţă prevăzuţi în anexă la contractul de mandat, denumiţi în continuare ICP;*

*8. indicatorii de performanţă financiari - instrumente de măsurare a performanţei, utilizate pentru a determina eficienţa utilizării resurselor pentru generarea veniturilor, acoperirea costurilor şi obţinerea profitului. De obicei, aceştia se exprimă sub forma unui raport dintre două mărimi, două categorii de mărimi din cadrul situaţiilor financiare anuale, contului de profit şi pierdere şi bugetul de venituri şi cheltuieli ale întreprinderii publice;*

*9. indicatorii de performanţă nefinanciari - instrumente de măsurare a performanţei, care determină cât de bine utilizează întreprinderea publică resursele, în principal pentru:*

*a) eficientizarea activităţii interne;*

*b) furnizarea de servicii externe pentru clienţi;*

*c) îndeplinirea cerinţelor legale.*

*Indicatorii de performanţă nefinanciari sunt, de obicei, derivaţi din politica întreprinderii, nivelul de satisfacţie a clienţilor, cota de piaţă a întreprinderii publice etc.;”*

Cunoscând faptul că indicatorii de performanță reprezintă instrumente de măsurare cantitativă și calitativă a performanței financiare și nefinanciare care indică atingerea unor obiective cuantificabile raportate la ținte specifice de performanță și care urmăresc sustenabilitatea pe termen lung a întreprinderii publice și asigurarea respectării principiilor de bună guvernanță,

față de cele prezentate, în temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind aprobarea indicatorilor de performanță financiari și nefinanciari ai Consiliului de administrație al Regiei Autonome “Aeroportul Satu Mare” negociați pentru perioada 2022-2026**

**Șef serviciu S.C.C.I.,**

Nagy Brigitta Monica

**Compartimentul de asistență medicală și Guvernanță corporativă**

**Consilier, Consilier,**

Iluț Alina Ramona Rusu Liviu Alin

**Vizat juridic,**

Pop Nicoleta

Red. Tehn./ P.N./5.ex